钦定古今图书集成/理学汇编/学行典/第150卷 > 宰予
## 钦定古今图书集成/理学汇编/学行典/第150卷 > 宰予

按《家语》七十二弟子解：宰予字子我，鲁人，有口才，以
言语著名。仕齐为临淄大夫。与田常为乱，夷其三族。
孔子耻之，曰：“不在利病，其在宰予。”

按《左传》哀公十四年：齐简公之在鲁也，阚止有宠焉。
及即位，使为政。陈成子惮之，骤顾诸朝。诸御鞅言于
公曰：“陈、阚不可并也，君其择焉。”弗听。子我夕，陈逆杀
人，逢之，遂执以入。陈氏方睦，使疾而遗之潘沐，备酒
肉焉，飨守囚者，醉而杀之而逃。子我盟诸陈于陈宗。
初，陈豹欲为子我臣，使公孙言己，己有丧而止。既而
言之曰：“有陈豹者，长而上，偻，望视事。君子必得志，欲
为子臣。吾惮其为人也，故缓以告。”子我曰：“何害？是其
在我也，使为臣。”他日与之言政。说，遂有宠。谓之曰：“我
尽逐陈氏而立女，若何？”对曰：“我远于陈氏矣。且其违
者不过数人，何尽逐焉？”遂告陈氏。子行曰：“彼得君，弗
先，必祸子。”子行舍于公宫。夏五月壬申，成子兄弟四
乘如公。子我在幄，出逆之，遂入闭门。侍人御之。子行
杀侍人。公与妇人饮酒于檀台，成子迁诸寝，公执戈
将击之。太史子馀曰：“非不利也，将除害也。”成子出，舍
于库，闻公犹怒，将出，曰：“何所无君？”子行抽剑曰：“需，事
之贼也！谁非陈宗所不杀子者？有如陈宗！”乃止。子我
归，属徒攻闱与大门，皆不胜，乃出。陈氏追之，失道于
弇中，适丰丘，丰丘人执之以告，杀诸郭关。成子将杀
大陆子方，陈逆请而免之，以公命取车于道。及耏，众
知而东之。出雍门，陈豹与之车，弗受，曰：“逆为余请，豹
与余车，余有私焉。事子我而有私于其仇，何以见鲁、
卫之士？”东郭贾奔卫。庚辰，陈恒执公子舒州。公曰：“吾
早从鞅之言，不及此。”

按《史记仲尼弟子列传》：“‘‘宰予者，字子我，利口辩辞，既
受业，问三年之丧，不已久乎？君子三年不为礼，礼必
坏；三年不为乐，乐必崩。旧谷既没，新谷既升，钻燧改
火，期可已矣’。子曰：‘于汝安乎’？曰：‘安’。汝安则为之。君子
居丧，食旨不甘，闻乐不乐，故弗为也’。宰我出，子曰：‘予
之不仁也。子生三年，然后免于父母之怀。夫三年之’”
丧，天下之通义也。宰予昼寝，子曰：“朽木不可雕也，粪
土之墙不可圬也。”宰我问五帝之德，子曰：“予非其人
也。”宰我为临菑大夫，与田常作乱，以夷其族，孔子耻
之。

按《孔丛子嘉言篇》：“宰我使于齐而反，见夫子曰：‘梁丘
据遇虺毒，三旬而后瘳，朝齐君，齐君会大夫众宾而
庆焉，弟子与在宾列，大夫众宾并复献攻疗之方，弟
子谓之曰：‘夫所以献方，将为病也。今梁丘已疗矣，而
诸夫子乃复献方，方将安施？意欲梁丘大夫复有虺
害，当用之乎’？众坐默然无辞。弟子此言何如’？夫子曰”：
汝说非也。夫三折肱为良毉。梁丘子遇虺毒而获疗，
犹有与之同疾者，必问所以已之之方焉。众人为此，
故各言其方，欲售之以已人之疾也。凡言其方者，称
其良也，且以参据所以已之之方优劣耳。

宰我问：“君子尚辞乎？”孔子曰：“君子以理为尚。博而不
要，非所察也；繁辞富说，非所听也；唯知者不失理。”孔
子曰：“吾于予，取其言之近类也；于赐，取其言之切事
也。近类则足以喻之，切事则足以惧之。”

《论书》篇：宰我问：“《书》云：‘纳于大麓，烈风雷雨弗迷’。何谓
也？”孔子曰：“此言人事之应乎天也。尧既得舜，历试诸
难，已而纳之于尊显之官，使大录万机之政。是故阴
阳清和，五星不悖，烈风雨各以其应，不有迷错愆伏，
明舜之行合于天也。”

宰我曰：“敢问禋于六宗，何谓也？”孔子曰：“所宗者六，皆
洁祀之也。埋少牢于太昭，所以祭时也；祖迎于坎坛，
所以祭寒暑也。主于郊宫，所以祭日也。夜明，所以祭
月也。《幽》”所以祭星也。《雩》。所以祭水旱也，“禋于六
宗”，此之谓也。

《记义》篇：“孔子使宰予使于楚，楚昭王以安车象饰，因
宰予以遗孔子焉。宰予曰：‘夫子无以此为也’。王曰：‘何
故’？对曰：‘臣以其用思其所在观之，有以知其然’。王曰：
‘言之’。宰予对曰：‘自臣侍从夫子以来，窃见其言不离
道，动不违仁，贵义尚德，清素好俭。仕而有禄，不以为
积；不合则去，退无吝心。妻不服彩，妾不衣帛；车器不
雕，马不食粟，道行则乐其治，不行则乐其身，此所以

王曰：“然则夫子何欲而可？”对曰：“方今天下道德寝息，
其志欲兴而行之。天下诚有欲治之君，能行其道，则
夫子虽徒步以朝，固犹为之，何必远辱君之重贶乎？”
王曰：“乃今而后知孔子之德也大矣。”宰予归，以告孔
子。孔子曰：“二三子以予之言何如？”子贡对曰：“‘未尽夫
子之美也。夫子德高则配天，深则配海，若予之言行，
事之实也’。夫子曰：‘夫言贵实，使人信之。舍实何称乎？
是赐之华，不若予之实也’。”

按《阙里志》：“唐开元二十七年，赠齐侯；宋大中祥符二
年，封临淄公；咸淳三年，改封齐公。”